 Kubulawe iphoyisa ngaphandle wendawo yokucima ukoma News24Johannesburg Iphoyisa ligwazwe lashona ezintatha zangoMgqibelo endaweni yokucima ukoma eseRoodepoort, eGoli, kusho amaphoyisa aseGauteng.Okhulumela amaphoyisa uBrigadier Mathapelo Peters utshele iNews24 ukuthi leli phoyisa kusolakala ukuthi limiswe ngumnikazi wale ndawo yokucima ukoma, lihamba nozakwabo, efuna usizo ngamakhasinde abengafuni ukuhamba yize bese kuyisikhathi sokuvala.Kuthiwa isixuku sivele sajikela iphoyisa, kwaphetha ngokuthi leli phoyisa ligcine seligwazwa emzimbeni, laphucwa nesibhamu. Libe selihlonzwa njengelishonile khona endaweni yesigameko, kusho uPeters esitatimendeni.OLUNYE UDABA: Kubulawe iphoyisa elisolwa ngokubulala obhejaneUKhomishana wamaPhoyisa esifundazweni, uLieutenant General Deliwe de Lange, unxuse ababonile kwenzeka lesi sigameko ukuba baphumele obala.Amaphoyisa aqalise uphenyo kanti kumanje aphansi phezulu athungatha abasolwa. 